कोरोना के चलते 2020 में की गई थी बंद; हफ्ते में 4 दिन फ्लाइट
पंजाब का अमृतसर एयरपोर्ट एक बार फिर मलेशिया से जुड़ने जा रहा है। कोविड के समय मार्च 2020 में बंद हो चुकी अमृतसर- कुआलालम्पुर को एयर एशिया एक्स ने दोबारा शुरू करने का फैसला किया है। Amritsar To Malaysia; Direct Flight Kuala Lumpur | Air Asia X Shri Guru Ramdass Ji International Airport
पंजाब का अमृतसर एयरपोर्ट एक बार फिर मलेशिया से जुड़ने जा रहा है। कोविड के समय मार्च 2020 में बंद हो चुकी अमृतसर-कुआलालम्पुर को एयर एशिया एक्स ने दोबारा शुरू करने का फैसला किया है। यह उड़ान सितंबर 2023 से शुरू होने जा रही है और दोनों शहरों के बीच यह फ्लाइट सप्ताह में चार दिन उड़ान भरेगी।
मिली जानकारी के एयर एशिया एक्स का एयरबस ए-330 विमान रविवार व सोमवार को कुआलालम्पुर से उड़ान भरेगा। कुआलालम्पुर से यह विमान सुबह 7.35 बजे उड़ेगा, वहीं दोपहर 11 बजे यह अमृतसर पहुंचेगा। वहीं, बुधवार व शुक्रवार को यह विमान शाम 8.25 बजे कुआलालम्पुर से उड़ान भरेगा और रात 11.50 बजे अमृतसर में लैंड होगा।
इसी तरह यह विमान रविवार व सोमवार को दोपहर 12.30 बजे अमृतसर से रवाना होगा और शाम 8.55 बजे कुआलालम्पुर पहुंचेगा। इसी तरह बुधवार-शुक्रवार यह विमान अमृतसर से रात 1 बजे उड़ान भरेगा और 9.25 बजे मलेशिया पहुंचेगा।
377 सीटों के साथ होगा विमान
एयर एशिया एक्स के मुताबिक एयरबस ए-330 विमान का प्रयोग किया जाएगा। यह 377 सीटों से सुसजित विमान होगा। जिसमें 12 बिजनेस क्लास सीटें भी होंगी। इसके अलावा इस विमान के शुरू होने से पंजाबियों को काफी फायदा होगा। ऑस्ट्रेलिया जाने वाले पंजाबी इस फ्लाइट का प्रयोग कर सकते हैं और कनेक्टेड फ्लाइट ले सकते हैं।